**LAZDIJŲ R. KROSNOS MOKYKLOS** **2019 METŲ VEIKLOS ATASKAITA**

1. **BENDROJI INFORMACIJA**

Lazdijų r. Krosnos mokykla (toliau – mokykla), Ateities g. 37, Krosnos mstl., Krosnos sen., LT 67443 Lazdijų r. sav., www.krosnosmokykla.lt, tel.: (8 318) 42 627, 42 657, el. p. [krosnos.mokykla@lazdijai.lt](mailto:krosnos.mokykla@lazdijai.lt).

2017–2018 m. rugsėjo 1 d. mokykloje buvo 8 komplektai, mokėsi 75 mokiniai, 2018–2019 m. m. rugsėjo 1 d. – 8 komplektai, 67 mokiniai, o 2019–2020 m. – 8 komplektai, 70 mokinių. Mokykloje yra 2 jungtinės klasės: 2 ir 3, 6 ir 7. 2016–2017 m. m. priešmokyklinio ugdymo grupę lankė 5, 2017–2018 m. m. priešmokyklinę grupę lankė 4 mokiniai, 2018–2019 m. m–10 vaikų, 2019–2020 m. m. priešmokyklinės grupės nebuvo. Krosnos mokyklos Ikimokyklinio ugdymo skyriuje 15 vaikų lankė ikimokyklinio ugdymo grupę. Mokykloje ugdoma 11 specialiųjų ugdymosi poreikių mokinių; teikiama socialinio pedagogo, psichologo, specialiojo pedagogo, logopedo ir mokytojo padėjėjo pagalba.

2017–2018 m. m. mokykloje neformaliajam švietimui skirta 19 valandų. Mokykloje veikė dvylika neformalaus švietimo grupių (toliau – NŠG) ir Lazdijų meno mokyklos Krosnos dailės skyrius (jam vadovauja Krosnos mokyklos dailės mokytoja), kurį lankė dvylika Krosnos mokyklos mokinių. Lazdijų meno mokyklos muzikos skyrių lankė viena mokinė. Neformaliojo švietimo veiklų lankymas: 2019–2020 m. m. – 92,65, 2018 – 2019 m. m. – 98,44%, 2017–2018 m. m. – 98,68 %, 2016–2017 – 97,75 %, 2015–2016 m. m. – 97,18 %.

Mokykla turi 1 geltonąjį mokyklinį autobusiuką. 2016–2017 m. m. nemokamai į mokyklą geltonuoju mokykliniu autobusiuku vežami 37, 2017–2018 m. m. – 46, 2018–2019 m. m. – 44 mokiniai, 2019–2020 m. m. – 42 mokiniai Nemokamai maitinami 37 mokiniai 2016–2017 m. m. mokslo metų pradžioje, 2017–2018 m. m.– 34 mokiniai, 2018–2019 m. m. – 35 mokiniai, 2019–2020 m. m. – 35 mokiniai

2019 m. buvo skirta 134 697,00 Eur Lazdijų rajono savivaldybės biudžeto lėšų. Iš mokinio krepšelio lėšų buvo skirta 266 600,000 Eur. Šių lėšų pakako. Biudžeto, mokinio krepšelio bei rėmėjų lėšų panaudojimas aptariamas su Mokytojų bei Mokyklos tarybomis.

2019 m. buvo įgyvendinti šie tikslai ir uždaviniai:

1 tikslas. Ugdymo(si) kokybės gerinimas.

1.1. Mokinių mokymosi pažangos bei pasiekimų gerinimas.

1.1.1. Mokinių individualios pažangos stebėsena.

Mokyklos vadovai, mokytojai, klasių auklėtojai, socialinis pedagogas nuolat analizuoja mokinių individualius pasiekimus, jų daromą asmeninę pažangą ir aptaria kartą per mėnesį, esant reikalui ir dažniau Mokytojų tarybos posėdyje. Klasių auklėtojai ir dalykų mokytojai individualiai su mokiniais, esant reikalui ir su jų tėvais (globėjais) aptaria mokymosi pasiekimus, numato tolesnius žingsnius. Po kiekvieno trimestro, atlikus mokinių pasiekimų analizę, mokiniams, kuriems vienokio ar kitokio dalyko trimestro įvertinimas sumažėdavo 2 balais, spragoms šalinti buvo rengiami individualūs planai. Pradinių klasių individuali pažanga fiksuojama mokinių elektroniniame dienyne. 2018–2019 m. m. individualią pažangą padarė 32 proc. mokinių.

Kiekvieno mėnesio pirmą dieną visuotinio susirinkimo metu stropiausiems 5–10 klasių moksleiviams įteikiami direktoriaus pasirašyti padėkos raštai. Nominuotų moksleivių tėvams išsiunčiami direktoriaus pasirašyti padėkos laiškai. Stropiausių mėnesio moksleivių sąrašas bei nuotrauka puikuojasi Mokinių tarybos inicijuotame, parengtame ir nuolat atnaujinamame stende „Vaikų balsas“. Metų pabaigoje susumuojami visų trimestrų rezultatai ir visų nors kartą nominuotų moksleivių nuotraukos atsiranda stende „Vaikų balsas“.

1.1.2. Išsami mokinių pasiekimų, patikrinimų analizė (Nacionaliniai patikrinimai, PUPP), rezultatų panaudojimas veiklos planavimui ir tobulinimui.

2018–2019 m. m. 2 klasės mokiniai dalyvavo diagnostiniuose vertinimuose, 4, 6 ir 8 klasių nacionalinio mokinių patikrinimo testų vykdyme. Antrokų rašymo (kalbos sandaros pažinimo) rezultatai aukštesni už šalies vidurkį, rašymo (teksto kūrimo), matematikos ir skaitymo rezultatai žemesni negu šalies vidurkis. Ketvirtos klasės mokinių matematikos, rašymo, skaitymo ir pasaulio pažinimo rezultatai lenkia šalies vidurkį. Šeštos klasės mokinių skaitymo, rašymo, matematikos rezultatai aukštesni negu šalies. Aštuntos klasės skaitymo matematikos ir gamtos mokslų rezultatai aukštesni už šalies vidurkį. Rezultatai išanalizuoti kartu su mokiniais, tėvais, metodinėse grupėse ir Mokytojų tarybos posėdžiuose. Priimti sprendimai tolimesnei pažangai gerinti.

2019 metais Pagrindinio ugdymo pasiekimų patikrinime dalyvavo septyni 10 klasės mokinių. Visi mokiniai gavo pagrindinio išsilavinimo pažymėjimus. Lietuvių kalbos (gimtosios) rezultatai yra tokie: pagrindiniu lygiu išlaikė 71,44 % mokinių, patenkinamu lygiu – 28,57. Nepatenkinamų įvertinimų nebuvo. Matematikos rezultatai yra tokie: pagrindiniu lygiu išlaikė 57,14 % mokinių, patenkinamu lygiu – 42,86 %, nepatenkinamu lygiu – 23,07 %. Rezultatai išanalizuoti kartu su mokiniais, tėvais, metodinėse grupėse ir Mokytojų tarybos posėdžiuose.

PUPP, NMPP aukščiausią ir pagrindinį lygį praėjusiais mokslo metais pasiekė 64, 29 % mokinių.

1.1.3. Mokinių dalyvavimas konkursuose, olimpiadose, renginiuose, varžybose.

Mokykloje sudarytos sąlygos gabių vaikų dalyvavimui konkursuose, olimpiadose, projektuose. Mokytojai individualiai dirbo su gabiais mokiniais, kurie dalyvavo olimpiadose, konkursuose, varžybose. Pelnytos net 22 prizinės vietos olimpiadose, konkursuose ir varžybose: rajone – 15, apskrityje – 1, respublikoje – 6.

1.2. Mokytojų kompetencijos tobulinimas.

1.2.1. Kryptingos mokytojų kvalifikacijos tobulinimo skatinimas dalyvaujant seminaruose, kursuose.

Visi mokyklos mokytojai kėlė kvalifikaciją: dalyvavo įvairiuose tarptautiniuose, respublikos, rajono mokyklų ir švietimo centrų organizuotuose kursuose, seminaruose, konferencijose, mokymuose, parodose, forumuose (pvz.: „Kolegialus grįžtamasis ryšys: nuo motyvacijos keistis iki bendradarbiavimo kultūros kūrimo“, „Lietuvių kalbos, kaip dėstomojo dalyko, mokymas ir mokinių rengimas PUPP ir 12 klasės egzaminams“, „Kaip padėti vaikui įveikti skaitymo sunkumus“, „Reagavimo į savižudybių riziką algoritmo diegimas“, „Mokinių asmeninės pažangos matavimas, fiksavimas ir vertinimas“, „Kaip keičiasi pamokos vadyba. Šiuolaikinės pamokos modeliavimas praktikoje: struktūros, metodų ir vertinimo pokyčiai“, „Bendradarbiavimas versus konkurencija švietime“, „Lyderystės ir pilietinių vertybių formavimas neformaliojo ugdymo užsiėmimuose“, ,,Nacionalinis saugumas ir piliečių vaidmuo ginant tėvynę“, ,,Paauglystės kryžkelės“, „Raktai į sėkmę“, ,,Asmeninių galių laboratorija: savęs ir kito pažinimas geresniam mikroklimatui kurti“, „Sportas + švietimas = 21 amžiaus galimybės“, „Jėgos ir galingumo efektyvus treniravimas“ ir kt.). Mokytojai įgijo daugiau patirties pamokos vadybos, bendrųjų kompetencijų ugdymo, aukštesniuosius mąstymo gebėjimus ugdančių užduočių rengimo, skaitymo įgūdžių formavimo klausimais ir įgytas žinias taikė ugdymo procese. Mokytojai peržiūrėjo savo dėstomų dalykų vertinimo metodiką pamokoje, orientuodamiesi į mokymosi paradigmą, taikė įsivertinimo metodus, refleksiją.

Mokytojai dalijosi gerąja patirtimi, skaitė pranešimus metodinėse grupėse („Kaip motyvuoti moksleivį?“, „Nacionalinis mokinių pasiekimų patikrinimas ir jo rezultatų analizė“ ir kt.); Mokytojų tarybos posėdžiuose („Prevencinių programų „Paauglystės kryžkelės“ ir „Raktai į sėkmę“ pristatymas“, „Mokinių pasiekimų ir individualios pažangos stebėjimas ir fiksavimas“, „Nacionalinio mokinių pasiekimų patikrinimo testų. Pagrindinio ugdymo pasiekimų rezultatų analizė, jų svarba ugdymo procese“ ir kt.). Matematikos mokytoja respublikinėje konferencijoje skaitė pranešimą „Šiuolaikiniai ugdymo metodai formaliajame ir neformaliajame ugdyme“. Anglų k. mokytoja skaitė Lazdijų r. ugdymo įstaigų vadovų pasitarime skaitė pranešimą „Vadovų vaidmuo valdant emocines mokytojų reakcijas į darbo apmokėjimo pokyčius“, SETI grupės susitikime Seinuose – „Lyderystės praktikavimas“.

Matematikos, anglų k. mokytojos dalyvauja pokyčių projekto „Lyderių laikas 3“ įgyvendinime. Visi mokytojai aktyviai dalyvauja rajono metodinių būrelių veikloje. Mokytojai sėmėsi patirties dalyvaudami kitų rajono mokytojų vedamose atvirose pamokose.

Nuolat vyko ugdomoji pedagoginės veiklos priežiūra pamokos, planavimo, organizavimo ir įgyvendinimo klausimais pagal vadovų parengtą priežiūros planą, nukreiptą į mokymo(si) kokybę lemiančių veiksmų analizę, mokytojų, mokinių bendradarbiavimą, skatinantį mokymosi motyvaciją, įsivertinimo ugdymo proceso diegimą. Pastebėjimai ir pasiūlymai individuliai aptariami su mokytojais.

1.3. Ugdymo turinio perteikimas taikant mokymo(si) ir ugdymo(si) metodus, formas, skatinančias mokinių mokymosi motyvaciją.

1.3.1. Kiekvieno mokomojo dalyko pamokų vedimas netradicinėse edukacinėse aplinkose.

Pamokos vyko netradicinėse aplinkose: Judumo savaitei skirti renginiai-netradicinės pamokos vyko Žuvinto biosferos rezervate, Buktos pažintiniame take, Vartų, Ramanavo kaimuose, Prano Dzūko sodyboje, V. V. Pliuskių žirgyne ir kt. Užsiėmimai vyko Krosnos pašto skyriuje „Kodėl pašto balandžiai nebeskraidina laiškų?“, Krosnos miestelyje „Kelias ir gatvė“, „Eismo intensyvumas Krosnoje“, Kalniškės miške „Miško medžiai ir krūmai“, „Gyvenimas miško paklotėje“, Veisiejų regioniniame parke pamoka be sienų „ Matematika tarp mūsų“, Lazdijų krašto muziejuje „Kalėdinių atvirukų gamyba“, Krosnos bibliotekoje „Svečiuose pas Pepę“, Šeštokų mokykloje „Netradicinė literatūros pamoka „Netikėtas susitikimas su Vincu Kudirka“ ir kt.

Per Vėlines įvairių klasių mokiniai pagerbė knygnešius, savanorius ir partizanus Krosnos kapinėse. Kiekvieno mokomojo dalyko buvo vesta 16 % pamokų netradicinėse edukacinėse aplinkose.

1.3.2. Tarpdalykinės integracijos tobulinimas.

Rengiant ilgalaikius planus mokykloje buvo planuojamos integruotos pamokos, parenkamos integruojamos temos, numatomos datos. Mokykloje integruojami įvairūs mokomieji dalykai, pvz.: „Kodėl gatvėje negalima žaisti futbolo?“(pasaulio pažinimas ir lietuvių k.), „Kas auga senelio darže?“(pasaulio pažinimas, dailė ir technologijos), „Tiesios ir netiesios linijos“(matematika ir dailė ir technologijos), (lietuvių kalba ir literatūra bei technologijos) „Patarlių iliustravimas“, Žmogaus stiprybės išbandymas. „Abraomo auka ir bandymas“ (lietuvių k. ir literatūra bei tikyba), „Microsoft Exel programos taikymas duomenų vaizdavimui“ (matematika ir informacinės technologijos), „ Gausybė reikalingų medžiagų. Vitaminai ir neorganinės medžiagos (biologija ir informacinės technologijos), „Simetrija gamtoje“ (matematika ir dailė), „Laiko skaičiavimas istorijoje“ (matematika ir istorija), „Asmens jausmų ir bendruomenės papročių konfliktas V. Šekspyro tragedijoje „Romeo ir Džuljeta“ (lietuvių k. ir literatūra, anglų k.) ir kt.

2019 m. vesta 15 % integruotų pamokų.

1.3.3. Informacinių technologijų taikymas.

Įvairių dalykų pamokose visi mokytojai taikė informacines technologijas, nes jų naudojimas yra dar vienas sėkmingas faktorius pamokoje. Naudojant IT rengiama vaizdinė medžiaga pamokoms. Sudaromos sąlygos mokinių informacinių komunikacinių technologijų gebėjimų ugdymui: mokiniai naudodamiesi IT atlieka įvairias užduotis, projektinius darbus. Dažnai pamokos vyko kompiuterių klasėje, organizuotos virtualios pamokos, mokiniai ruošiant namų darbus internetinėse svetainėse gali peržiūrėti vaizdinę pamokos medžiagą pagal pasirinktą temą. Taip pat kartu su mokiniais rengiamos metodinės-informacinės priemonės: mokyklos atributika (vėliavėlės, knygų skirtukai, magnetukai ir kt.), kuri dovanojama varžybų, popiečių, edukacinių parodų, kitų renginių metu. Visi mokytojai pamokose taiko informacines technologijas.

1.4. Mokymosi, psichologinės, socialinės pagalbos teikimas.

1.4.1. Konsultacijų besikreipiantiems gabiems ir mokymosi sunkumų turintiems mokiniams teikimas.

Buvo organizuojamos įvairių dalykų konsultacijos gabiems, mokymosi sunkumų turintiems 1–10 klasių mokiniams ne tik pagal patvirtintą konsultacijų grafiką, bet esant reikalui ir po konkrečios pamokos ar virtuliai. Konsultuoti visi besikreipiantys mokiniai.

1.4.2. Kompleksinės pagalbos teikimo besikreipiantiems mokiniams tobulinimas.

Mokykloje teikiama socialinio pedagogo, specialiojo pedagogo, logopedo ir mokytojo padėjėjo pagalba. Kiekvieno mokinio mokymosi pažangą kas trimestrą analizuoja ne tik klasių auklėtojai, pavaduotojas ugdymui, bet ir dalykų mokytojai, veda signalinius trimestrus. Apie atsiradusius mokymosi sunkumus klasės auklėtojas informuoja asmenį, atsakingą už mokymosi pagalbos organizavimą, kuris tariasi su švietimo pagalbos specialistais, mokinio tėvais (globėjais) dėl mokymosi pagalbos suteikimo. Mokyklos Vaiko gerovės komisijoje nurodomi konkretūs siūlymai, rekomendacijos, sprendimai. 11 specialiųjų poreikių turintiems mokiniams buvo pritaikytos įvairių dalykų programos.

Mokymosi pagalba pirmiausia integruojama į mokymo ir mokymosi procesą, kai mokymosi pagalbą mokiniui suteikia jį mokantis mokytojas, pritaikydamas Vaiko gerovės komisijos rekomenduotas mokymo(si) priemones bei metodikas. Mokymosi pagalbą atskirais atvejais teikia švietimo pagalbos specialistai. Buvo sudarytos sąlygos mokiniams gauti individualią psichologinę pagalbą VšĮ Lazdijų švietimo centre. Mokymosi pagalba teikiama dalykinių konsultacijų metu.

Vaiko gerovės komisija yra nuolat veikianti. Pagal poreikį organizuojami pasitarimai, posėdžiai, kuriuose aptariama bendra situacija mokykloje, nagrinėjami atskiri atvejai, priimami veiksmai ir sprendimai. Esant reikalui tarpininkaujama su VšĮ Lazdijų švietimo centro specialistais dėl mokiniams, jų tėvams ar mokyklos darbuotojams pagalbos suteikimo įvykus krizinėms situacijoms. Visiems besikreipusiems mokiniams buvo sudarytos galimybės mokykliniu autobusu nuvykti į minėtą tarnybą ir gauti psichologo ar kito specialisto pagalbą.

2 tikslas. Socialinės partnerystės tarp klasės auklėtojų, mokytojų, tėvų ir socialinę bei psichologinę pagalbą teikiančių specialistų tobulinimas.

2.1. Palankių sąlygų vaikų socializacijai ir bendruomenės narių bendradarbiavimui sudarymas.

2.1.1. Mokinių užimtumo didinimas.

Mokykloje vyksta 11 neformalaus švietimo grupių užsiėmimai, juose dalyvauja 97,92 % mokinių. 9 mokiniai lanko Lazdijų meno mokyklos dailės skyrių Krosnos mokykloje.

2.1.2. Prevencinių programų, projektų vykdymas.

Mokykloje vykdomi 7 ilgalaikiai socialiniai, prevenciniai projektai ir prevencinės programos: „Paauglystės kryžkelės“, „Raktai į sėkmę“, „Olimpinė karta“, „LadyGolas 2019“, „Mr. Golas 2019“, „Golas 2019 „Lyderių laikas 3“.

2.2. Pedagogų ir tėvų bendradarbiavimas skatinant vaiko pasiekimus ir jų vertinimą.

2.2.1. Mokyklos pagalba tėvams tobulinant vaikų ugdymo įgūdžius.

Apie mokinių pasiekimus ir pažangą tėvus informuoja klasių vadovai. Po kiekvieno trimestro tėvams išsiunčiami direktoriaus pasirašyti laiškai, kuriuose pateikiama lyginamoji pažymių analizė, mokinių dalyvavimas popamokinėje veikloje, netradiciniuose renginiuose, konkursuose, olimpiadose, varžybose, ekskursijose. Organizuojami tėvų susirinkimai pasibaigus trimestrams, bendri renginiai (pvz., Kaziuko mugė, „Tau, mamyte“).

Mokiniams, jų tėvams (globėjams) žinios apie mokyklos veiklą skelbiamos žiniasklaidoje, interneto tinklapyje <http://www.krosnosmokykla.lt>, individualiai, tėvų susirinkimų metu, per elektroninio dienyno sistemą.

2.2.2. Tėvų savanoriškos veiklos mokykloje skatinimas.

Mokykloje organizuojamos mokinių tėvų (globėjų) apklausos: „Mokyklos veiklos kokybės vertinimas ir tobulinimas“, „Pagalba mokiniui“, „Mokyklos mikroklimatas“ ir kt. Gauti duomenys analizuojami, ieškoma bendrų sprendimų, koreguojamas ugdymo procesas, atsižvelgiant į tėvų pareikštą nuomonę, pageidavimus. Tris užsiėmimus mokiniams vedė mamos: „Kalėdinių meduolių dekoravimas“, „Floristinės puokštės“, „Inkilų gagaminimas“, „Tarp mūsų mergaičių“, „Knygų pasaulyje“.

2.3. Socialinės partnerystės plėtra.

2.3.1. Pilietinių iniciatyvų skatinimas.

Visi mokiniai dalyvavo pilietinėse akcijose, renginiuose (pvz.: „Atmintis gyva“, Vasario 16-osios, Kovo 11-osios renginiai, Lietuvos partizanų pagerbimo šventė Kalniškėje, pilietinė akcija „Uždek žvakelę Lazdijų krašto kovotojams už Laisvę ir Lietuvybę“, Šaulių 1-osios rinktinės įkūrimo metinių 100-mečio minėjimas, netradicinė pilietiškumo pamoka „Gyvybės ir kančių duobė“ ir kt.)

2.3.2. Bendrų renginių su socialiniais partneriais organizavimas.

Mokyklos sveikatos priežiūros specialistas veda užsiėmimus visų klasių mokiniams. Jauniesiems mokyklos šauliams skaito paskaitas, veda užsiėmimus KASP 1-osios rinktinės karininkai. Paskaitas Krosnos mokyklos mokiniams skaitė: buvęs mokyklos mokinys, Lietuvos sporto universiteto studentas „Treniruotė, mityba, papildų vartojimas paauglystėje“, sveikatos specialistė „Žinau, todėl atsisakau“. 6–8 klasių mokiniams Lazdijų rajono policijos komisariato bendruomenės pareigūnė vedė mokymus „Nepilnamečių teisinė atsakomybė“. 5–8 ir 9–10 klasių mokiniams užsiėmimus vedė Lazdijų priešgaisrinės gelbėjimo tarnybos darbuotojai.

3 tikslas. Mokyklos aplinkos kūrimas, materialinės bazės gerinimas.

3.1. Ugdymo proceso modernizavimas.

3.1.1. Kabinetų modernizavimas ir aprūpinimas šiuolaikinėmis mokymo priemonėmis.

2019 m. iš sutaupytų mokymo lėšų ir 2 proc. įsigyta laisvalaikio baldų, sėdmaišių, sportinis inventorius, mokymo priemonės lietuvių k. ir literatūros, pradinių klasių, geografijos, istorijos, anglų k., dailės ir technologijų dalykų pamokoms.

3.1.2. IKT bazės atnaujinimas.

Visi mokytojai aprūpinti nešiojamais kompiuteriais. Visuose kabinetuose bei bibliotekoje veikia interneto ryšys. Sudarytos sąlygos dirbti informacinių technologijų kabinete įvairių dalykų mokytojams pagal grafiką. Kiekvienas dalyko mokytojas turi kompiuterizuotą darbo vietą kabinete.

3.2. E**stetiškos, patrauklios ir saugios mokyklos aplinkos kūrimas.**

3.2.1. Išorės ir vidaus mokyklos erdvių, edukacinių kampelių įrengimas, atnaujinimas.

Pakeistos 6 vėliavos, išdažytos grindys mokyklos kabinetuose ir II aukšto fojė. Atnaujintos Ikimokyklinio ugdymo skyriaus patalpos: perdažytos sienos, pakeistas virtuvės langas, nupirkta nauja indų džiovykla, perdažyti lauko suoliukai, renovuotas poilsio namelis.

3.2.2. Vaizdo stebėjimo sistemos įrengimas.

Prižiūrimos anksčiau įrengtos dvi vaizdo stebėjimo kameros mokyklos išorėje.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | **Tikslo pasiekimo vertinimo kriterijus, mato vienetas ir reikšmė** | | | | | | | | | |
| **1.** | **Ugdymo(si) kokybės gerinimas.** | | **Planuota** | | | | | **Įvykdyta** | | | | |
| 35 % padidės mokinių individuali pažanga.  1 % pagerės bendras mokinių pasiekimų vidurkis.  ≥ 5 % 1–10 klasių mokinių mokslo metus baigs aukštesniuoju lygiu.  Nacionalinių mokinių pasiekimų patikrinimų ir PUPP aukštesniuoju ir pagrindiniu lygiu bus ≥ 50 %.  100 % mokinių ir mokytojų pagal poreikį bus suteikta įvairiapusė savalaikė pagalba.  100 % mokytojų kels kvalifikaciją | | | | | 32 % padidėjo mokinių individuali pažanga.  1 % pagerėjo bendras mokinių pasiekimų vidurkis.  3 % 1–10 klasių mokinių mokslo metus baigė aukštesniuoju lygiu.  PUPP, NMPP aukščiausią ir pagrindinį lygį praėjusiais mokslo metais pasiekė 64, 29 % mokinių.  100 % mokinių ir mokytojų pagal poreikį suteikta įvairiapusė savalaikė pagalba.  100 % mokytojų kels kvalifikaciją. | | | | |
| **1.1.** | **Uždavinys. Mokinių mokymosi pažangos bei pasiekimų gerinimas.** | | | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | | **Atsakingi vykdytojai** | **Įvykdymo terminas** | | | | **Asignavimai (tūkst. Eur)** | |
| **Planuota** | | | **Įvykdyta** | **Numatyta data** | | | **Faktinė data** | **Patvirtinti** | **Panaudoti** |
| 1.1.1 | Mokinių individualios  pažangos stebėsena, aptarimas ir rezultatų panaudojimas ugdymo procese. | 30 % mokinių padarė pažangą. | | | 32 % mokinių padarė pažangą. | Direktoriaus pavaduotojas ugdymui, klasės auklėtojai | 2019 | | | 2019 | Asignavimai darbo užmokesčiui | Asignavimai darbo užmokesčiui |
| 1.1.2. | Išsami mokinių pasiekimų, patikrinimų analizė (Nacionaliniai patikrinimai, PUPP), rezultatų panaudojimas veiklos planavimui ir tobulinimui. | ≥ 74 mokinių PUPP, NMPP pasiekė aukščiausią ir pagrindinį lygį. | | | PUPP, NMPP aukščiausią ir pagrindinį lygį praėjusiais mokslo metais pasiekė 64,29 % mokinių. Planuoto rezultato (≥ 74 %) nepasiekta, nesnepasiektas PUPP matematikos planuotas aukštesnysis įvertinimas bei NMPP 8 kl. mokinius trikdė nauja testavimo forma. | Direktoriaus pavaduotojas ugdymui, dalykų mokytojai | 2019 | | | 2019 | Asignavimai darbo užmokesčiui | Asignavimai darbo užmokesčiui |
| 1.1.3. | Mokinių dalyvavimas konkursuose, olimpiadose, renginiuose, varžybose. | ≥ 26 užimtos prizinės vietos. | | | Pelnytos 22 prizinės vietos olimpiadose, konkursuose ir varžybose: rajone – 15, apskrityje – 1, respublikoje – 6. Pasiekti užsibrėžto rezultato sutrukdė mokinių sergamumas | Dalykų mokytojai, neformaliojo švietimo grupių vadovai | 2019 | | | 2019 | Mokymo lėšos mokinių dalyvavimui konkursuose, olimpiadose,  renginiuose,  varžybose | Mokymo lėšos mokinių dalyvavimui konkursuose, olimpiadose,  renginiuose,  varžybose |
| **1.2.** | **Uždavinys. Mokytojų kompetencijos tobulinimas.** | | | | | | | | | | | |
| 1.2.1. | Kryptingos mokytojų kvalifikacijos tobulinimo skatinimas dalyvaujant seminaruose, kursuose. | 100 % kvalifikaciją tobulinę pedagoginiai darbuotojai. | | | 100 % pedagoginių darbuotojų tobulino kvalifikaciją. | Administracija, dalykų mokytojai | 2019 | | | 2019 | Asignavimai darbo užmokesčiui | Asignavimai darbo užmokesčiui |
| **1.3.** | **Uždavinys. Ugdymo turinio perteikimas taikant mokymo(si) ir ugdymo(si) metodus, formas, skatinančias mokinių mokymosi motyvaciją.** | | | | | | | | | | | |
| 1.3.1. | Pamokų vedimas netradicinėse edukacinėse aplinkose. | Kiekvieno mokomojo dalyko vesta 15 pamokų netradicinėse edukacinėse aplinkose. | | | Kiekvieno mokomojo dalyko buvo vesta 15 % pamokų netradicinėse edukacinėse aplinkose. | Dalykų mokytojai | 2019 | | | 2019 | Mokymo lėšos pamokų vedimui netradicinėse edukacinėse aplinkose | Mokymo lėšos pamokų vedimui netradicinėse edukacinėse aplinkose |
| 1.3.2. | Tarpdalykinės integracijos tobulinimas. | Vesta 15 % integruotų pamokų. | | | Vesta 16 % integruotų pamokų. | Dalykų mokytojai | 2019 | | | 2019 | Mokymo lėšos integruotų pamokų vedimui | Mokymo lėšos integruotų pamokų vedimui |
| 1.3.3. | Informacinių technologijų taikymas. | 70 % pamokų taikomos informacinės technologijos. | | | Visi mokytojai pamokose taikė informacines technologijas. | Dalykų mokytojai | 2019 | | | 2019 | Mokymo lėšos informacinių technologijų taikymui pamokose | Mokymo lėšos informacinių technologijų taikymui pamokose |
| **1.4.** | **Uždavinys. Mokymosi, psichologinės, socialinės pagalbos teikimas.** | | | | | | | | | | | |
| 1.4.1. | Konsultacijų besikreipiantiems gabiems ir mokymosi sunkumų turintiems mokiniams teikimas. | 100 % konsultuojamų vaikų. | | | Konsultuoti visi besikreipę mokiniai. | Dalykų mokytojai | 2019 | | | 2019 | Asignavimai darbo užmokesčiui | Asignavimai darbo užmokesčiui |
| 1.4.2. | Kompleksinės pagalbos teikimo besikreipiantiems mokiniams tobulinimas. | 100 % mokinių buvo suteikta psichologo ar kito specialisto pagalba. | | | 100 % besikreipusiems mokiniams buvo suteikta psichologo ar kito specialisto pagalba. | Vaiko gerovės komisijos pirmininkas | 2019 | | | 2019 | Mokymo lėšos kompleksinės pagalbos mokiniams teikimui | Mokymo lėšos kompleksinės pagalbos mokiniams teikimui |
| 2. | **Tikslas. Socialinės partnerystės tarp klasės auklėtojų, mokytojų, tėvų ir socialinę bei psichologinę pagalbą teikiančių specialistų tobulinimas.** | | | **Planuota** | | | | | **Įvykdyta** | | | |
| ≥ 100 % mokinių ir mokytojų bus įtraukti į pilietinę, prevencinę veiklą.  ≥ 90 % mokinių dalyvaus neformaliajame švietime.  Į mokyklos veiklą (renginiai, savanorystė ir kita) įsitrauks 50 % tėvų. | | | | | 100 % mokinių ir mokytojų buvo įtraukti į pilietinę, prevencinę veiklą.  91,18 % mokinių dalyvavo neformaliajame švietime.  Į mokyklos veiklą (renginiai, savanorystė ir kita) įsitraukė 55 % tėvų. | | | |
| 2.1. | **Uždavinys. Palankių sąlygų vaikų socializacijai ir bendruomenės narių bendradarbiavimui sudarymas** | | | | | | | | | | | |
| 2.1.1. | Mokinių užimtumo didinimas. | Pasiūlyta mokiniams 13 popamokinių veiklų. | | | Mokykloje vyko 10 neformalaus švietimo grupių užsiėmimų. Rezultatas nepasiektas, nes buvo įjungtas taupymo rėžimas, tačiau beveik visi mokiniai dalyvavo neformalaus švietimo užsiėmimuose, jei ne mokykloje, tai Krosnso kultūros namuose, Lazdijų meno mokyklos Krosnos dailės skyriuje, Lazdijų sporto mokykloje. | Direktoriaus pavaduotojas ugdymui | 2019 | | | 2019 | Mokymo lėšos neformaliam švietimui | Mokymo lėšos neformaliam švietimui |
| 2.1.2. | Prevencinių programų, projektų vykdymas. | Dalyvauta 2 prevencinėse programose, projektuose. | | | Mokykloje vykdyti 2 ilgalaikiai socialiniai, prevenciniai projektai. | Socialinis pedagogas | 2019 | | | 2019 | Projektų lėšos prevencinėms programoms | Projektų lėšos prevencinėms programoms |
| 2.2. | **Uždavinys. Pedagogų ir tėvų bendradarbiavimas skatinant vaiko pasiekimus ir jų vertinimą.** | | | | | | | | | | | |
| 2.2.1. | Mokyklos pagalba tėvams tobulinant vaikų ugdymo įgūdžius. | ≥2 užsiėmimai, skirti tėvams. | | | Vyko 5 tėvams skirti užsiėmimai. | Vaiko gerovės komisijos pirmininkas | 2019 | | | 2019 | 0 | 0 |
| 2.2.2. | Tėvų savanoriškos veiklos mokykloje skatinimas. | ≥3 tėvų vestos veiklos. | | | Aštuonis užsiėmimus mokiniams vedė tėvai. | Direktoriaus pavaduotojas ugdymui | 2019 | | | 2019 | 0 | 0 |
| 2.3. | **Uždavinys. Socialinės partnerystės plėtra.** | | | | | | | | | | | |
| 2.3.1. | Pilietinių iniciatyvų skatinimas. | 100 % mokinių, dalyvavusių pilietinėse akcijose, konkursuose. | | | 100 % mokinių, dalyvavo pilietinėse akcijose, konkursuose. | Direktoriaus pavaduotojas ugdymui | 2019 | | | 2019 | Asignavimai darbo užmokesčiui | Asignavimai darbo užmokesčiui |
| 2.3.2. | Bendrų renginių su socialiniais partneriais organizavimas. | ≥ 2 bendri renginiai, įtraukiant socialinius partnerius. | | | Vyko 6 renginiai su socialiniais partneriais. | Socialinis pedagogas | 2019 | | | 2019 | Asignavimai darbo užmokesčiui | Asignavimai darbo užmokesčiui |
| 3. | **Mokyklos aplinkos kūrimas, materialinės bazės gerinimas.** | | | 30 % atnaujinta kompiuterių, kitų techninių, informacinių priemonių.  3 neformaliai veiklai skirtų vietos sukūrimas, atnaujinimas.  Mokykloje įrengta vaizdo stebėjimo kamerų sistema. | | | | | Atnaujinta 12 % kompiuterių, kitų techninių, informacinių priemonių.  Atnaujintas II aukšto koridorius.  Prižiūrimos 2 vaizdo stebėjimo kameros mokyklos išorėje. | | | |
| 3.1. | **Uždavinys. Ugdymo proceso modernizavimas.** | | | | | | | | | | | |
| 3.1.1. | Kabinetų modernizavimas ir aprūpinimas šiuolaikinėmis mokymo priemonėmis. | 1 atnaujintas kabinetas. | | | Įsigytas sportinis inventorius, mokymo priemonės geografijos, istorijos, anglų k., dailės ir technologijų dalykų pamokoms. | Direktorius, IKT specialistas | 2019 | | | 2019 | 10,0 | 5,0 |
| 3.1.2. | IKT bazės atnaujinimas. | 7 atnaujinti kompiuteriai. | | | Neatnaujinta. Buvo tikimasi įsigyti kompiuterius už sutaupytas SB lėšas | Direktorius, IKT specialistas | 2019 | | | 2019 | 4,0 | 0 |
| 3.2. | **Uždavinys. Estetiškos, patrauklios ir saugios mokyklos aplinkos kūrimas.** | | | | | | | | | | | |
| 3.2.1. | Išorės ir vidaus mokyklos erdvių, edukacinių kampelių įrengimas, atnaujinimas. | Atnaujintos 2 vidaus erdvės. | | | Įsigyti keturi sėdmaišiai bei įrengtas vienas poilsio kampelis | Direktoriaus pavaduotojas ūkio reikalams, Mokyklos taryba | 2019 | | | 2019 | 2,0 | O,6 |
| 3.2.1. | Vaizdo stebėjimo sistemos įrengimas. | Įrengta vaizdo stebėjimo sistema. | | | Prižiūrimos dvi vaizdo stebėjimo kameros mokyklos išorėje. | Mokyklos taryba, administracija | 2019 | | | 2019 | 0 | 0 |
| IŠ VISO: | | | | | | | | | | | Mokymo lėšos:  266 600,000  Biudžeto lėšos:  134 697,00  Iš viso:  401 297,00 | Mokymo lėšos:  266 600,000  Biudžeto lėšos:  125 259,70  Iš viso:  391 859,70 |

\_\_\_\_\_\_\_\_\_\_\_\_\_\_\_\_\_\_\_\_\_\_